Mys.: Kyzikene, Kapu Dağ — Çarık Köy [Ab: Kyzikos] — 37 n.Chr. — HellSyll 7,1872/73, 23
Region: Asia Minor — Mysia

επι γαιου καισαρος ιππαρχεω θαργηλιωνος εδοξεν τωι δημωι εισηγησαμενων των αρχοντων παντων γραμματευς βουλης αιολος αιολου οινοψ μεσης επι μηνοφωντος ειπεν επει ο νεος ηλιος γαιος καισαρ σεβαστος γερμανικος συναναλαμψαι ταις ιδιαις αυγαις και τας δορυφορους της ηγεμονιας ηθελεσεν βασιληας ινα αυτου το μεγαλειον της αθανασιας και εν τουτωι σεμνοτερον η βασιλεων καν πανυ επινοωσιν εις ευχαριστιαν τηλικουτου θεου ευρειν ισας αμοιβας οις ευεργετηνται μη δυναμεων τους κοτυος δε παιδας ροιμηταλκην και πολεμονα και κοτυν συντροφους και εταιρους εαυτωι γεγονοτας εις τας εκ πατερων και προγονων αυτοις οφειλομενας αποκαθεστακεν βασιλειας οι δε της αθανατου χαριτος την αφθονιαν καρπουμενοι ταυτηι των παλαι μειζονες οτι οι μεν παρα πατερων διαδοχης εσχον ουτοι δ εκ της γαιου καισαρος χαριτος εις συναρχιαν τηλικουτων θεων γεγονασι βασιλεις θεων δε χαριτες τουτω διαφερουσιν ανθρωπινων διαδοχων ω η νυκτος ηλιος και το αφθαρτον θνητης φυσεως μεγαλων ουν γεγονοτες μειζονες και λαμπρων θαυμασιωτεροι εις την ημετεραν παραγεινονται πολιν ροιμηταλκης και πολεμων συνιερουργησοντες και συνεορτασοντες τηι μητρι επιτελουση τους της θεας νεας αφροδειτης δρουσιλλης αγωνας ουχ ως εις φιλην μονον αλλα και ως εις γνησιαν πατριδα οτι και η βασιλεων μεν θυγατηρ βασιλεων δε μητηρ η μητηρ αυτων τρυφαινα ταυτην ηγημενη πατριδα οικου τε το εφεστιον και βιου το ευτυχες ανεμεσητοις ενευδαιμονησουσα τεκνων βασιλειαις ενταυθα ιδρυται ο δε δημος ηδιστην ηγουμενος την ενδημιαν αυτων μετα πασης προθυμιας προσεταξε τοις αρχουσι ψηφισμα υπαντησεως εισηγησασθαι αυτοις δι ου ευχαριστησουσι μεν επ αυτων τηι μητρι αυτων τρυφαινηι υπερ ων ευεργετειν βεβουληται την πολιν φανεραν δε και την του δημου εις αυτους ποιησονται διαθεσιν δεδοχθαι τωι δημωι επηνησθαι μεν τους βασιλεις ροιμηταλκην και πολεμωνα και κοτυν και την μητερα αυτων τρυφαινα υπο δε την εισοδον αυτων τους μεν ιερεις και τας ιερειας ανοιξαντας τα τεμενη και προσκοσμησαντας τα ξοανα των θεων ευξασθαι μεν υπερ της γαιου καισαρος αιωνιου διαμονης και της τουτων σωτηριας κυζικηνους δε παντας ενδεικνυμενους την εις αυτους ευνοιαν υπαντησαντας μετα των αρχοντων και των στεφανηφορων ασπασασθαι τε και συνησθηναι και παρακαλειν αυτους ιδιαν ηγεισθαι πατριδα την πολιν και παντος αιτιους γεινεσθαι αυτη αγαθου αγαγειν δε επι την υπαντησιν και τον εφηβαρχον τους εφηβους και τον παιδονομον τους ελευθερους παιδας το δε ψηφισμα ειναι περι τ ευσεβειας της εις τον σεβαστον και της εις τους βασιλεας τειμης.